وی وی ایس لکشمن

ونگی پاورپو وینکٹ سائی لکشمن (پیدائش: 1 نومبر 1974ء) بھارت کے سابق کرکٹ کھلاڑی ہیں۔ انہیں وی وی ایس لکشمن کے طور پر جانا جاتا ہے۔ فی الحال وہ تبصرہ نگار (کمنٹیٹر) ہیں۔ وہ دائیں ہاتھ کے بلے باز تھے اور انہیں ایک خاص انداز کے شاٹ کھیلنے کے لیے جانا جاتا تھا۔ وہ مڈل آرڈو میں کھیلتے تھے۔ انہیں کچھ یادگار میچ بچاو اور میچ جتاو بلے بازیوں کے لیے بھی یاد کیا جاتا ہے۔ وہ پچھلے بلے بازوں کو خوب مدد کرتے تھے اور ان کے ساتھ مل کر پاری سنبھال لیتے تھے۔ یہ ان کی ایک الگ خاصیت تھی جو انہیں بقیہ تمام کرکٹروں میں ممتاز کرتی ہے۔ 2001ء میں آسٹریلیا کرکٹ ٹیم کے خلاف ایڈن گارڈنز میں ان کی 281 رنوں کی پاری بھارتی کرکٹ کی ایک یادگار پاری ہے بلکہ اسے ٹیسٹ کی سب سے بہترین پاری کہا جاتا ہے۔ 2011ء میں حکومت ہند نے انہیں بھارت کا چوتھا بڑا شہری اعزاز پدم شری اعزاز سے نوازا۔ انہوں نے اپنے کرکٹ کیرئر میں 100 ٹیسٹ مقابلے کھیلے لیکن انہیں کبھی کرکٹ عالمی کپ میں کھیلنے کا موقع نہیں ملا۔ گھریلو کرکٹ میں انہوں نے حیدراباد کی نمائندگی کی۔ وہ انگلش کاونٹی میں لنک شایر کے لیے بھی کھیلے۔ انہوں نے انڈین پریمیئر لیگ کے افتتاحی سیزن میں ڈکن چارجرز کی کپتانی کی۔
2002ء میں انہیں کرکٹر آف دی ایئر کا خطاب ملا۔ 2012ء میں انہوں نے کرکٹ کی دنیا کو الوداع کہ دیا۔

ذاتی زندگی
ان کی ولادت حیدرآباد، دکن، آندھرا پردیش میں ہوئی۔ لکشمن کے والدین وجئے واڑہ کے معروف ڈاکٹر ہیں۔ والد ڈاکٹر شانتارام اور والدہ ڈکٹر ستیہ بھام ہیں۔ وہ دوسرے صدر بھارت سروپلی رادھا کرشنن کے تیسری پشت کے بھتیجے بھی ہیں۔ ان کی تعلیم حیدراباد کے لٹل فلاور ہائی اسکول میں ہوئی۔ انہوں نے طب میں تعلیم حاصل کی مگر کرکٹ میں اپنی قسمت آزمانے کا فیصلہ کیا۔ ان کی شادی 16 اکتوبر 2004ء کو جی آر شیلجا سے ہوئی۔ وہ گنٹور کی رہنے والی ہیں۔ ان کی دو اولادیں ہیں- بیٹا سروجیت اور بیٹی اچنتیہ۔

مزید دیکھیے
 کرکٹ
 ٹیسٹ کرکٹ
 بھارت قومی کرکٹ ٹیم
 بھارت کے ٹیسٹ کرکٹ کھلاڑیوں کی فہرست
 بھارت کے ایک روزہ بین الاقوامی کرکٹ کھلاڑیوں کی فہرست

حوالہ جات

بیرونی روابط 
 

1974ء کی پیدائشیں
ارجنا اعزاز یافتگان
انڈین پریمیئر لیگ کے کوچ
بقید حیات شخصیات
بھارت کے کرکٹ کھلاڑی
بھارت کے ٹیسٹ کرکٹ کھلاڑی
بھارتی ایک روزہ کرکٹ کھلاڑی
بھارتی کرکٹ کوچ
تیلگو شخصیات
حیدرآباد، بھارت کے کھلاڑی
دکن چارجرز کے کرکٹ کھلاڑی
سال کے بہترین وزڈن کرکٹ کھلاڑی
کامنز زمرہ جس کا ربط ویکی ڈیٹا پر ہے
کرکٹ کھلاڑی جنہوں نے فلموں میں اداکاری کی
لنکاشائر کے کرکٹ کھلاڑی
بھارتی کرکٹ مبصرین
کھیلوں میں پدم شری وصول کنندگان
ساؤتھ زون کے کرکٹ کھلاڑی
حیدرآباد کے کرکٹ کھلاڑی